Katja Karresuo-Siitonen kiersi rekrytointirekalla Suomen ja näki, miten vaikeaksi työvoiman löytäminen on käymässä

Katja Karresuo-Siitonen on kiertänyt kaksi viikkoa Suomen työttömyyspaikkakuntia Uudenkaupungin autotehtaan rekrytointirekan matkassa. ”Kävijöitä rekalla on ollut selvästi viime vuotta vähemmän.”

Suomella menee nyt selvästi paremmin kuin vuosi sitten. Se näkyy myös siellä, missä hyvät talousuutiset ovat olleet viime vuosina hyvin harvassa. Osaavista työntekijöistä alkaa olla pula jo Kainuussakin.

”Ihan selvästi se näkyy. Työntekijöiden saatavuusongelmat eivät ole mikään vitsi. Kävijöitä rekalla on ollut selvästi viime vuotta vähemmän”, Valmet Automotiven rekrytointiasiantuntija Katja Karresuo-Siitonen kertoo puhelimitse.